Shu topda u ko'zimga yanada sovuq ko'rinib ketdi. Aftimni tirishtirib, yuzimni chetga o'girdim.

Kayfiyatim tushganini payqayotgandek, "ilgarilari mendan joningizniyam ayamas edingiz, endi me'dangizga tegdim shekilli", deyayotgandek tuyuldi. O'ng'aysizlanib, ko'zimni yerga qadadim.

U esa go'yo ta'nani davom ettirdi: "Balki, mendan qutulmoqchidirsiz?"

"Ha!" deb baqirgim va bir yo'la orani ochiq qilib qo'ygim keldi-yu, to'satdan ikkilanib qoldim: "Balki, usiz menga juda qiyin bo'lar..."

Shunda u birdan tutoqib ketgandek, "Siz nomardsiz!" deya zahrini to'kkandek bo'ldi.

 Mayli, men nomard bo'laqolay! nihoyat dadil turib o'shqirdim unga o'chakishib. Endi sendek zaqqum bilan sirayam yaqin bo'lolmayman!

... O'sha-o'sha, chekishni butunlay tashlab yubordim.

1978